Diari Oficial de la Generalitat Valenciana


Sumari del DOGV 9030, del 01-03-2021 (2021/1866)

Extracte de la Resolució de 10 de febrer de 2021, del Vicerectorat de Cultura i Esport de la Universitat de València, per la qual es convoca la primera edició del Concurs Activa Cultura.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1866


Data del document
:   23-02-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 10 de febrer de 2021, del Vicerectorat de Cultura i Esport de la Universitat de València, per la qual es convoca la primera edició del Concurs Activa Cultura. [2021/1866]  
BDNS (identif.): 550765.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/550765  
  
Primer. Beneficiaris  
Als estudiants de centres propis de la Universitat de València de grau, màster o doctorat.  
  
Segon. Objecte  
Activa Cultura és un concurs destinat als estudiants de centres propis de la UV per a promoure les pràctiques culturals i artístiques com a mitjà d'expressió i crítica social que premiarà els millors projectes i iniciatives que provinguen de col·lectius, associacions o que bé siguen individuals.  
  
Tercer. Bases reguladores  
La convocatòria està publicada en la URL:https://links.uv.es/x7rIAiN  
  
Quarta. Quantia  
L'import total de les ajudes ascendeix a 16.000 euros. La dotació econòmica per a cada projecte seleccionat no superarà els 2.000 euros en metàl·lic. Aquesta dotació es farà efectiva de la forma següent: un 50 % després de la resolució de la concessió i l'altre 50 % una vegada acabada la presentació. La quantitat econòmica indicada per a cada projecte estarà subjecta a les retencions legalment establertes per la legislació fiscal. El jurat pot no concedir la totalitat de les ajudes previstes, d'acord amb la qualitat dels projectes presentats.  
  
  
Cinqué. Termini de presentació de sol·licituds  
El termini per a presentar les sol·licituds s'iniciarà l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitzarà 20 dies hàbils després.  
  
Sisé. Altres dades  
La sol·licitud haurà de ser acompanyada de la següent documentació:  
a) El formulari emplenat i signat (annex II)  
b) Fotocòpia del DNI, del NIE o del passaport de l'estudiant participant o dels membres del col·lectiu i, si escau, del NIF de l'associació.  
c) Currículum de l'estudiant. Si el projecte és presentat per un col·lectiu, s'ha d'aportar el currículum dels membres del col·lectiu. Memòria de les activitats realitzades per l'associació sol·licitant.  
d) Memòria tècnica del projecte amb informació detallada i la documentació complementària que es considere oportuna.  
  
e) Declaració responsable de cada sol·licitant de l'ajuda, segons el model normalitzat que proporciona el Servei de Cultura Universitària, en el qual s'ha d'acreditar el compliment de les obligacions tributàries i de la Seguretat Social i el fet de no estar en cap de les circumstàncies que recullen els articles 13.2 i 13.3 de la llei 38/2003, general de subvencions. Les sol·licituds que presenten col·lectius o associacions hauran de portar la declaració responsable de cada estudiant, (annex III).  
  
  
València, 23 de febrero de 2021.- La vicerectora de Cultura i Esport (per delegació de la Rectora, DOGV 18.01.2021): Ester Alba Pagán.